|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  | | --- | |  | | **KLINIKASSISTENT søges**  **Vi søger** en erfaren og ansvarsbevidst klinikassistent til vores team bestående af 3 tandlæger, 2 tandplejere og 4 klinikassistenter, på vores moderne klinik i Køge centrum. Vi forventer, at du er glad og smilende, og som med professionel og tillidsvækkende udstråling får vores patienter til at føle sig trygge. Som person har du et godt gå på mod, har humor, er serviceminded i dit arbejde samt trives i en travl hverdag. Du er omhyggelig og empatisk med hænderne skruet rigtigt på, og stolt af at gøre en forskel for patienten.  **Faglige kvalifikationer:** Vi lægger vægt på, at du er i stand til at:   * Assistance ved stolen (firehændigt) * Sterilarbejde * Røntgen optagelser * Aftryk * Tale og skrive dansk (telefon og mailkorrespondance) * Har interesse for, eller er rutineret i receptionsarbejde * Da Colosseum naturligvis overholder persondataforordningen (GDPR), er kendskab hertil en fordel.   **Vi lægger stor vægt på** at have en god fælles ånd, hvor vi til enhver tid hjælper hinanden og løfter i fælles flok. Vi gør alt for at skabe en hyggelig og behagelig atmosfære for vores patienter. Vi bestræber os på altid at være på forkant med udviklingen inden for tandlægefaget, så vi kan tilbyde vores patienter de bedste, mest effektive og mest smertefrie behandlinger. Ansvarlighed, tryghed og kvalitet er ikke noget, vi påstår – det er noget vi dokumenterer. Vi er meget glade og stolte af, at vores klinik har opnået den internationalt anerkendte ISO 9001:2015-certificering.  **Tværfaglighed** er et nøgleord hos Colosseum Tandlægerne, hvilket gør det muligt at tilbyde vores patienter alle behandlingsformer – fra almindelig og forebyggende tandpleje til kosmetiske behandlinger og den mest avancerede implantatkirurgi. Den løbende erfaringsudveksling i Colosseums danske- og internationale netværk sikrer, at vores tandlæger, tandplejere og klinikassistenter er på forkant med udviklingen inden for tandlægefaget. Vi deler og sparrer med hinanden på tværs, og det forventes at du bidrager til dette samarbejde.  **Colosseum** er oprindeligt en norskejet kæde fra 1989, men blev i 2017 købt af schweiziske Jacobs Holding AG. Du vil blive en del af et fællesskab med knapt 300 klinikker på europæisk plan. I Danmark er Colosseum i krafig vækst, og i skrivende stund er vi 9 klinikker i Danmark. Du kan læse mere om Jacobs Foundation, og hvad vores overskud i Colosseum går til her: jacobsfoundation.org/en/ | |  | |  | |  | | --- | | KlinikassistentFuldtid - 37 timerStart:Hurtigst muligtAnsøgningsfrist:15. oktober 2019Ansøgning til: anne.ruhnau@colosseumklinikken.dk Ved yderligere spørgsmål kontakt Anne Ruhnau, telefon 56 65 97 00 | |  | | **Colosseum** **Tandlægerne** Nørregade 1, 2. sal 4600 Køge  colosseumtand.dk/koege  jacobsfoundation.org/en/ | |  | |